350 
MOESZ GUSZTÁV 
körülmény is, hogy a levélörvök a szokottnál több levelet tartalmaztak. 
12—14 levelű örvök ugyanis még ritkaság gyanánt sem szoktak a ren¬ 
desen kifejlődött Aldrovandá -n előfordulni. Ha az irodalom ilyeneket 
mégis említ, az csak onnan magyarázható, hogy nem vették észre a 
virágos levélörvöknek kettős szerkezetét. Helyenként azt is látjuk, hogy 
a két nyaláb nem egy és ugyanazon síkban fejlesztette ki a levélörvö- 
ket. A szár közepe táján példáúl egy 9 levelű orvot és közvetlenül 
fölötte egy 4 levelű örvöt találunk. Alul is háromszorosan egymás fölött 
elhelyezett örv van, a mire példát rendesen kifejlődött növénynél nem 
találunk. Mindezen körülmények arról tanúskodnak, hogy itt a szár¬ 
tagok egész sorozatán át tartó congenitális összenövésről van szó, holott 
az efféle rendesen, a mint azt kimutattam, csak 1—2 szártag hosszúságá¬ 
ban szokott előfordulni. 
Az utolsó (14+8) örvnél a két nyaláb végre kettéválván, két 
virágkocsány támad. Hogy ezek a virágok terminális állást foglalnak el, 
az hamar észrevehető. 
V. Összefoglalás. 
1. Az Aldrovanda vesiculosá -1 megtaláltam Brassóban és Három- 
székmegyében, a rétyi Nyír egyik tavában. Mivel az Aldrovanda ha¬ 
zánk eddig ismeretessé lett termőhelyeiről kipusztult, a Dráva mellé¬ 
kén való előfordulásáról pedig évtizedek óta újabb értesülésünk nincs, 
azért napjainkban egyedüli biztos termőhelyei : Brassóban, a Fortyogó¬ 
mocsár és Háromszékmegyében a rétyi Nyír. 
2. Brassóban a var. Dimeni Gasp., a rétyi Nyírben pedig a tipi¬ 
kus alak él. 
3. A brassói Aldrovanda nem lehet ősi lakója a Fortyogó-mocsár- 
nak, mert ezt a mocsarat oly időszaki forrás táplálja, mely rövidebb 
működés után hosszabb ideig szünetelni szokott. Ilyenkor a mocsár 
majdnem teljesen kiszárad. Ez oknál fog?a e helyen az Aldrovanda 
fennmaradása is nagyon bizonytalan. 
4. A brassói Aldrovanda szeptember vége felé téli rügyekké ala¬ 
kul, a víz fenekére sülyed. Némely esztendőben azonban a rügyek kis 
része a víz színén marad egész télen át. 
5. A brassói Aldrovanda nem virágzik. 
6. A rétyi Nyír Aldrovandá -ja augusztus hónapban virágzik. 
A virág takarólevelei nem nyílnak teljesen széjjel. A párta zöldesfehér 
színű. Porzói — ellentétben az eddig ismeretes adatokkal — rövidebbek 
a magháznál vagy legfeljebb éppen oly hosszúak. A beporzódás módja 
szerint a virág hemi-kleistogamos, kleistantheriás. Termését nem láttam. 
